**ELŐTERJESZTÉS**

**A KÉPVISELŐ-TESTÜLET**

**2020. február 3-i rendes ülésére**

**Előterjesztés**

**Önkormányzatok Pénzügyi monitoring alapján végzett ellenőrzésének lezárása**

A napirendet tárgyaló ülés dátuma: 2020.02.03.

A napirendet tárgyaló ülés: Pénzügyi Bizottság, Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: ------

**3.Költségkihatások** és egyéb szükséges feltételeket, illetve megteremtésük javasolt forrásai:

Nincs

**4. Tényállás bemutatása:**

**Az Állami Számvevőszék a 2019. első félévi ellenőrzési terve alapján 220 önkormányzati településtípus gazdálkodás fenntarthatóságának ellenőrzését kezdte meg a pénzügyi monitoring alapján.**

Az ÁSZ stratégiájában célul tűzte ki, hogy az önkormányzatok ellenőrzése során azok pénzügyi-gazdasági helyzetét értékeli, kockázatait feltárja. Az önkormányzati alrendszerben megjelenő gazdálkodási nehézségek, likviditási problémák és az eladósodottság növekedése az ÁSZ figyelmét a 2011. évtől az önkormányzatok pénzügyi helyzetére irányította. Az államháztartás önkormányzati alrendszerének közpénz felhasználása, az önkormányzatok által ellátott feladatok sokrétűsége indokolja, hogy az ÁSZ ellenőrzéseket folytasson a pénzügyi és vagyongazdálkodás területén, hiszen az önkormányzati alrendszer mutatói jelentős hatást gyakorolnak az államháztartás egészére.

A monitoring rendszer az önkormányzatok éves költségvetési beszámolójának, időközi költségvetési jelentéseinek és mérlegjelentéseinek a központi információs rendszerben szereplő adatai értékelése alapján jelzi, hogy melyek azok a területek, ahol olyan kedvezőtlen gazdasági folyamatok, vagy gazdasági események következtek be, amelyek azonnali, vagy egyéb (középtávra szóló) intézkedések megtételét teszik indokolttá. Ennek az egyszerűsített ellenőrzési módszernek az eredményeként megtörténik az önkormányzatok pénzügyi, vagyoni helyzetének megítélése, a pénzügyi egyensúly minősítése, továbbá a változások hatásának értékelése. Továbbá fontos a beazonosított kockázatok kezelésének előmozdítása önkormányzati és döntéshozói szinten is, támogatva ezzel a jól irányított állam elvének megvalósulását.

Az ellenőrzés tárgya az önkormányzati gazdálkodás fenntarthatósága, a törvényben előírt feladatok ellátása, az önkormányzatnál észlelt negatív tendenciák feltárása.

Az ellenőrzés három fókuszkérdésre irányul, miszerint, hogy

- az önkormányzatok pénzügyi gazdálkodásának fenntarthatósága biztosított volt-e,

- fenn áll-e az eladósodás kockázata, továbbá, hogy

- az önkormányzatok vagyongazdálkodása során biztosított volt-e a vagyon értékének a megőrzése.

Az ellenőrzés során Telki község Önkormányzatát is ellenőrizte az Állami Számvevőszék. Az ellenőrzés során bekérte a Magyar Államkincstártól az érintett önkormányzatok 2016-2017.évi éves költségvetési beszámolóijának, időközi költségvetési jelentéseinek és mérleg jelentéseinek az adatait. Az ellenőrzés az egyes önkormányzatok szintjén is értékelte a pénzügyi gazdálkodás, az eladósodás és a vagyongazdálkodásra kockázatait.

**Az ellenőrzési összegzés rögzíti, hogy Telki község Önkormányzata esetében az Állami Számvevőszék vizsgálata az Önkormányzatnál a pénzügyi egyensúlyt veszélyeztető lényeges kockázatot nem tárt fel.**

Telki, 2020. január 29.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2020. (I….) határozata**

**Önkormányzatok Pénzügyi monitoring alapján végzett ellenőrzésének lezárása**

Telki község Önkormányzat képviselő-testülete úgy határozott, hogy az Állami Számvevőszék által végzett az ,, Önkormányzatok pénzügyi monitoring alapján végzett ellenőrzés ,, tárgyú vizsgálati anyagot megismerte az abban foglaltalak tudomásul vette.

Határidő: azonnal

Felelős: Polgármester